62022CJ0360_INF
Απόφαση του Δικαστηρίου (έκτο τμήμα) της 16ης Νοεμβρίου 2023 –Επιτροπή κατά Κάτω Χωρών (Συνταξιοδοτικό κεφάλαιο κατόπιν μεταφοράς)
(Υπόθεση C‑360/22) (
1
)
«Παράβαση κράτους μέλους – Άρθρο 258 ΣΛΕΕ – Ελεύθερη κυκλοφορία των εργαζομένων – Ελεύθερη παροχή υπηρεσιών – Ελεύθερη κυκλοφορία κεφαλαίων – Άρθρα 45, 56 και 63 ΣΛΕΕ – Άρθρα 28, 36 και 40 της Συμφωνίας για τον Ευρωπαϊκό Οικονομικό Χώρο – Μεταφορά της αξίας των συνταξιοδοτικών δικαιωμάτων – Συσσώρευση συμπληρωματικής σύνταξης μέσω του εργοδότη – Διασυνοριακή κατάσταση»
1.
Ελεύθερη κυκλοφορία των προσώπων – Ελεύθερη παροχή υπηρεσιών – Ελεύθερη κυκλοφορία των κεφαλαίων – Διατάξεις της Συνθήκης – Εξέταση εθνικού μέτρου που συνδέεται με τις θεμελιώδεις αυτές ελευθερίες – Κριτήρια καθορισμού των εφαρμοστέων κανόνων
(Άρθρα 45, 56 και 63 ΣΛΕΕ)
(βλ. σκέψη 18)
2.
Ελεύθερη κυκλοφορία των προσώπων – Εργαζόμενοι – Διατάξεις της Συνθήκης – Πεδίο εφαρμογής – Φορολογική νομοθεσία – Εθνική νομοθεσία περί φορολογήσεως της μεταφοράς της αξίας των συνταξιοδοτικών δικαιωμάτων που απέκτησαν οι διακινούμενοι εργαζόμενοι – Εμπίπτει
(Άρθρο 45 ΣΛΕΕ· Συμφωνία ΕΟΧ, άρθρο 28)
(βλ. σκέψεις 19-21)
3.
Ελεύθερη κυκλοφορία των προσώπων – Εργαζόμενοι – Περιορισμοί – Φορολογική νομοθεσία – Εθνική νομοθεσία περί φορολογήσεως της μεταφοράς της αξίας των συνταξιοδοτικών δικαιωμάτων που απέκτησαν οι διακινούμενοι εργαζόμενοι – Μεταφορά σε οργανισμό ασφάλισης συντάξεων εγκατεστημένο σε άλλο κράτος μέλος – Απαλλαγή από τον φόρο μόνο σε περίπτωση δυνατοτήτων εξαγοράς των συνταξιοδοτικών δικαιωμάτων οι οποίες είναι πανομοιότυπες με τις προβλεπόμενες από το εθνικό δίκαιο – Δεν επιτρέπεται – Δικαιολόγηση – Δεν υφίσταται
(Άρθρο 45 ΣΛΕΕ· Συμφωνία ΕΟΧ, άρθρο 28)
(βλ. σκέψεις 29-35, 49-60, διατακτ. 1)
Διατακτικό
Το Δικαστήριο αποφασίζει:
1)
Το Βασίλειο των Κάτω Χωρών, θεσπίζοντας και διατηρώντας σε ισχύ τις απαιτήσεις σχετικά με τη μεταφορά συνταξιοδοτικού κεφαλαίου οι οποίες προβλέπονται στο άρθρο 85, παράγραφος 1, στοιχείο b, και στο άρθρο 87, παράγραφος 2, στοιχείο f, του Pensioenwet (νόμου περί συντάξεων), σε συνδυασμό με το άρθρο 19b, παράγραφος 2, του Wet op de loonbelasting 1964 (νόμου του 1964 για τον φόρο επί των αποδοχών), όπως ίσχυε κατά τον κρίσιμο για την παρούσα προσφυγή χρόνο, κατά τα οποία η μεταφορά της αξίας των συνταξιοδοτικών δικαιωμάτων σε οργανισμό ασφάλισης συντάξεων που βρίσκεται σε άλλο κράτος μέλος πέραν του Βασιλείου των Κάτω Χωρών δεν υπόκειται σε φόρο μόνον εάν οι δυνατότητες εξαγοράς των δικαιωμάτων αυτών υπό μορφή κεφαλαίου είναι πανομοιότυπες με, ή αυστηρότερες από, εκείνες που προβλέπει το ολλανδικό δίκαιο, παρέβη τις υποχρεώσεις που υπέχει από το άρθρο 45 ΣΛΕΕ και από το άρθρο 28 της Συμφωνίας για τον Ευρωπαϊκό Οικονομικό Χώρο της 2ας Μαΐου 1992.
2)
Καταδικάζει το Βασίλειο των Κάτω Χωρών στα δικαστικά έξοδα.
(
1
)	ΕΕ C 318 της 22.8.2022.